rlitschk/wikidir huggingface dataset:
Dat Diminutiv vun Latiensch deminuere:„lüttjer maken, minner maken“, is een Form to'n lüttjer maken vun een Woort. Meist warrt dat bruukt, wenn een utdrücken will, dat een Saak wat nüdelig is, oder wenn een „Smusenaam“ bruukt weeren schall, oder wenn een Ünnerscheed rutstreken weeren schall („Dat is keen Mann, dat is een Männeken“). Dat Diminutiv is een Form in de Grammatik, de bi dat lüttjer maken vun een Woort bruukt warrt. Meist warrt dat Diminutiv as een Anbacksel (Suffix) bruukt. De Spraakforschers Nelson Cartagena un Hans-Martin Gauger meent, dat Diminutiven besünners bi't Snacken, nich bi't Schrieven vun de Spraak bruukt weert. Fudder meent se, Diminutiven weeren een Kennteken för de Spraak vun „lüttje Lüde“, de sozial nich so hooch staht. Bi de plattdüütsche Spraak is dat just so, as in annere Spraakfamilien ok: Dat Diminutiv warrt achtern an dat Woort anbackt, wat lüttjer maakt weeren schall. Dat Anbacksel, wat hüdigendags meist bruukt warrt, is -tje. Man dat gifft ok noch de olen Diminutiven -ike un -ke. Besunners bi Vörnaams warrt Diminutiven faken bruukt. Un vunwegen veele Naams al ut lang verleden Tieden afstammt, warrt dor ok noch de ganz olen Diminutivformen „-ike“ un „-ke“ anbackt, as bi Anke (vun „Anna“)
Pichi üñëm is en Maand, de sik üm den Asteroid (702) Alauda bewegt. Pichi üñëm is an’n 26. Juli 2007, ruchweg 97 Johren na’t Opdecken vun den Asteroid sülvst, vun Patricio Rojo un Jean-Luc Margot an’t ESO-8m-Very Large Telescope op den Barg Cerro Paranal in Chile opdeckt worrn. Dorbi weer de Adaptive Optik anwennt. De Opdecken weer an’n 2. August 2007 publiek maakt. De vörlööpige Naam vun den Naam weer S/2007 (702) 1. Den offiziellen Naam Pichi üñëm hett de Maand an’n 12. Oktober 2011 dör de Internatschonale Astronoomsche Union (IAU) kregen. Översett bedüüt de Naam „lütten Vagel“ un kummt ut de indigenen Spraak Mapudungun, de in Chile un Argentinien vun de Mapuche snackt warrt. Pichi üñëm löpt op en prograden Bahn, meist op en perfekten Krink twüschen 1.223 un 1.231 km Afstand to’n Middelpunkt vun Alauda. De Grote Bahnhalfass is 1.227 km, wat ümrekent 12,15 mol de Radius vun den Asteroid is. De Bahn hett en Exzentrizität vun 0,003. Wo veel de Bahn gegen den Äquater neegt is, is opstünns noch nich bekannt. De Ümloop vun den Maand üm den Asteroid duert 4 Daag 21 Stünnen un 56 Minuuten. Dat heet, dat de Maand in een Alauda-Johr (üm un
Emmen (hoochdüütsch Emmen) is en Hoff in de Gemeen Scheeßl in’n Landkreis Rodenborg, Neddersassen. De Oort höört polietsch al von öllers bi Westerholt mit bi. De Oort liggt op en Geestbarg merrn in en Rebeed mit veel Moor. Dat Water ut dat Rebeed flütt över den Westerholter Kanaal na de Wümm hen af. De Naveröörd sünd Abbendörp in’n Noorden, Hetzweeg un Bult in’n Noordoosten, Westerholt in’n Oosten, Rodenborg un Imkersfeld in’n Süden, Luhn in’n Süüdwesten, Borchelsmoor in’n Westen un de Borchelhoff un Langenhörn in’n Noordwesten. Rund üm den Hoff is siet 1984 en Golfplatz anleggt, de von’n Golf Club Wümm bedreven warrt. De ole Hoff Emmen is dat Clubhuus. De Platz harr to Anfang negen Löcker, is 1992/1993 op 18 Löcker utboot worrn un 2014 op 27 Löcker. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsavaagdie Scheeßl in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n Landkreis Rodenborg tohoopgahn is.
(702) Alauda is en Asteroid vun den Hööftgördel, de an’ 16. Juli 1910 vun den düütschen Astronoom Joseph Helffrich in Heidelbarg opdeckt wurr. Der Asteroid vun de Spektralklass C hett en afsolute Helligkeit vun 7,3. In dat Johr 2007 wurr en lütt Begleiter opdeckt, de de Naam Pichi üñëm kreeg. De Naam is vun de latiensch Beteken vun de Vagelfamilie vun de Lerchen (Alaudidae) afleit. Alauda in den JPL Small-Body Database Browser
Affwinkel (hoochdüütsch Affwinkel) is en lütten Oort in de Gemeen Visselhöövd in’n Landkreis Rodenborg, Neddersassen. De Oort liggt in’n Westen von de Lümbörger Heid. Dat Water ut dat Rebeed flütt över den Visselbeek af. De Naveröörd sünd de Wööstenhoff un de Stölpenhoff in’n Noorden, Hälßen un Schwitschen in’n Noordoosten, Visselhöövd in’n Oosten un Süden, de fröhere Rollmannshoff in’n Süden, Nindörp in’n Süüdwesten un Grapenmöhlen un Bookholt in’n Noordwesten. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. Affwinkel weer fröher Deel von de Buurschop Bookholt un hett in dat 19. Johrhunnert tohoop mit Wööstenhoff för en Tied en egen Gemeen billt. De Oort is denn aver Deel von de Gemeen Bookholt worrn. De Gemeen Bookholt is an’n 1. März 1974 mit de Gemeenreform in Neddersassen mit en Reeg annere Gemenen to de ne’e Gemeen
Maike oder Meike is een plattdüütschen Vörnaam för Deerns. Maike kümmt vun den olen Naam Marie her. De kümmt nu wedder vun den latienschen Naam Maria. Dat is de Mudder vun Jesus, un allerhand annere Froonslüde in de Bibel dreegt ok düssen Naam. He kümmt vun den hebreeschen Naam Mirjam, wo nich ganz klaar is, wat de bedüden schall. Kann angahn, dat kümmt ut de ägyptische Spraak, denn heet dat woll : „Mien Söten“, man dat kann ok ut de hebreesche oder aramääsche Spraak herkamen. Denn mag dat woll heten: „De Bittersöte“, oder „De Smucke Deern“, oder „Dat Mastveeh“, „De nich to tähmen is“ oder ok„De vun Gott hooch böört warrt“. Genau kann een dat nich seggen. As dat fröher begäng weer, hett de Deernsnaam Marie een Anbacksel kregen, wat düssen Naam wat lüttjer maken dö (Diminutiv). Dat weer dat Anbacksel (Suffix) -ike. So is ut den Naam Marie denn de Naam Marieke wurrn. Mit de Tiet is düsse Naam bi de mundfulen Plattdüütschen tosamentrocken un afslepen wurrn. Amenn keem dor denn de Naam Maike oder Meike bi rut. Düsse Naam is hüdigendags noch ganz begäng. List vun plattdüütsche Vörnaams Wofaken un woneem de Vörnaam in Düütschland vörkummt: Maike, Meike
Grapenmöhlen (hoochdüütsch Grapenmühlen) is en lütten Oort in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Wittörp. De Oort liggt in’n Westen von de Lümbörger Heid. Dat Water ut dat Rebeed flütt över den Grapenmöhlenbeek af na’n Visselbeek. De Naveröörd sünd Bookholt in’n Noordoosten, de Wööstenhoff un de Stölpenhoff in’n Oosten, Affwinkel un Visselhöövd in’n Süüdoosten, Nindörp in’n Süden, Jeddingen un Dreßel in’n Süüdwesten un Wittörp in’n Westen. De Watermöhl in Grapenmöhlen kummt al 1540 in de Oorkunnen vör. Dat hüdige Möhlengebüüd is 1781 boot worrn. Tosätzlich to de Watermöhl is twüschen 1823 un 1838 ok noch en Buckmöhl boot worrn. Disse Möhl is 1888 dör Blitzslagg afbrennt. 1906 hett de Watermöhl en Turbin kregen un 1949 en Elektromotoor. De Möhlendiek, de 10 Morgen groot weer, is 1962 dröögleggt worrn, as de Möhlenbeek en ne’en Loop kregen hett. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt
Roberto Pruzzo (* 1. April 1955 in Crocefieschi) is en ehmalger italieensch Footballspeler un aktuell Footballtrainer. Roberto Pruzzo speel in sien Profi-Karriere för den CFC Genua (1973–1978), den AS Rom (1978–1988) un den AC Florenz (1988/89). Sien gröttsten Erfolge fier he mit AS Rom, mit den he eenmal Meester in de Serie A (1983) wurr, veermal de Coppa Italia winnen kunn un ok dat Finale in’ Europacup vun de Meester (1984) recken dee. Dor verloren se denn aber in’t Elfmeterscheeten gegen den FC Liverpool, nah 120 Minüüt harr dat 1:1 stahn, wobi Pruzzo dat Door för de Römer schaaten harr. Pruzzo harr doran mit sien Doren maatgeven Andeel un wurr dree Mal italieensch Doorschüttenkönig (1981, 1982 un 1986). All tosommen hett he in de Serie A 133 Doren schaaten, 106 för AS Rom un 27 för Genua. In de italieensch Natschonalmannschap keem he söss Mal to’n Insatz, hett dor aber kien Door schaaten. Roberto Pruzzo in de Datenbank vun Weltfußball.de] Karrieredaten bi RSSSF (engelsch) Lännerspeeldaten bi den italieenschen Verband (italieensch)
Klaus Thormählen (* 1953 in Hamborg) is en düütschen Ünnernehmer. Thormählen is 1953 as Söhn vun en Timmermann baren un füng 1976 as technischen Inspekter bi de Bundsbahn an. Na en tosätzlich Studium weer he Schweißinschenör. He harr dor al vele Ideen, wie se den Bedrief verbetern köönt, to’n Bispeel wie se Schenen ahn Lücken boon köönt oder wie se Schenen un de Wieken glieks in een Dörgang warten köönt. Doch bi de Bahnbeamten güng allens jümmer ganz suutje un dor keem denn nich veel na. Dor hett he denn in’n Juli 1989 bi’e Bahn ophöört un de Firma Thormählen Schweißtechnik in Ahrensborg (nu Bad Olschloo) opmaakt. Toeerst harr he veer Lüüd anstellt. Doch mit de Maschinen, de he sik utklabüstert hett, güng dat gau vöran mit dat Ünnernehmen un de Firma harr bald en poor hunnert Lüüd anstellt un möök 60 Millionen Euro Ümsatz. In’t Johr 2006 hett he dat Leid as Vörstand vun siene Firma opgeven.
De Umwelt oder Ümwelt is allens, wat um en Organismus (as Minsch, Deert, Plant) oder siene Tosamenslüsse (Meenden,Gruppen) umto is, un dor up inwarken deit un for sien Bestand vun Belang is, muchen dat nu Gegenstänn oder annere Leevwesen ween. Dat is dat „Umto“, wo de Organismen in leevt. De Begreep Umwelt wiest unner annern hen na dat physische Umto, na dat natüürliche Milieu. Wie sik Organissen, Populatschonen oder Gruppen to ehr Umto verhoolt (un annersrum), is dat zentrale Thema vun de Ökologie. Wenn een düsse Gegenstänn unnersöken deit, un fraagt, wat se, een for den annern, to bedüden hefft, kann een dor biootsche un abiootsche Fakters bi finnen. Lourens Baas Becking hett 1934 mit Hensicht up dat Vörkamen vun Organismen de Hypothese upstellt: „Allens is allerwegens, man de Umwelt sorteert ut“. De Begreep Umwelt wiest dor ok up hen, wie sik Populatschonen vun een Aart to’nanner verhoolt un wie dor een vun den annern bi afhangt. De Populatschoonsbiologie befaat sik unner annern mit düsse Fragen. Ökosysteme könnt updeelt weern in twee Deele, de, een up dat annere, Infloot utöven doot: de Grupp vun Leevwesen, de dor tohopen leven doot (de biootsche Deel), un dat Biotoop (de physiko-cheemsche oder abiootsche
Jürshoff (hoochdüütsch Jürshof) is en lütten Oort in de Gemeen Visselhöövd in’n Landkreis Rodenborg, Neddersassen. De Oort höört polietsch al von öllers bi Hiddingen mit bi. De Oort liggt in’n Westen von de Lümbörger Heid. Dat Water ut dat Rebeed flütt över den Kriedbeek af hen na de Rodau. De Naveröörd sünd Battenbrook in’n Noorden, Drögenbossel in’n Noordoosten, Behningen in’n Süüdoosten, Riepholm in’n Süden, Delvendaal in’n Süüdwesten un Schwitschen un Hiddingen in’n Westen. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. Jürshoff weer fröher Deel von de Buurschop Hiddingen. Hiddingen is an’n 1. März 1974 mit de Gemeenreform in Neddersassen Deel von de Gemeen Visselhöövd worrn. Binnen de Gemeen höört Jürshoff nu to de polietsche Oortschop Hiddingen. Jürshoff is evangeelsch-luthersch präägt un höört to dat Kaspel von de Johannis-Kark in Visselhöövd. För de
Bokel (hoochdüütsch Bockel) is en lütten Oort in de Gemeen Ahusen (Samtgemeen Söttmer) in’n Landkreis Rodenborg, Neddersassen. De Oort höört polietsch von öllers bi Ahusen mit bi. Dat Water ut dat Rebeed flütt över Gravens na de Wümm hen af. De Naveröörd sünd Ahusen in’n Noordoosten, Ebersen in’n Süüdoosten, Holbm un Heidkroog in’n Süden, Bredenfellermoor in’n Süüdwesten un Hellweeg in’n Noordwesten. Bokel is grünnt worrn, nadem dat 1832 in Ahusen en groten Brand geven hett, bi den en Reeg Hööv afbrennt sünd. En Deel von de Hööv is denn utsiedelt. De Oort hett vör 1885 to de Ünnervaagdie Ahusen von de Amtsvaagdie Ahusen in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Gemeen Ahusen is tohoop mit de Gemeen Ebersen an’n 1. März 1974 mit de Gemeenreform in Neddersassen Deel von de vergrötterte Gemeen Ahusen worrn. Bokel is evangeelsch-luthersch präägt un höört to dat Kaspel von de Marien-Kark in Ahusen. För de Kathoolschen is de Corpus-Christi-Kark in Rodenborg tostännig. Bokel is över lüttjere Straten anbunnen an de Kreisstraten K 205 un K 220. De K 205 löppt in’n Noordwesten över Hellweeg na Söttmer
De Thormählen Schweißtechnik AG is en Ünnernehmen för Schenenbo un Schweißtechnik mit Seet in Bad Olschloo in Sleswig-Holsteen. De Schweißinschenör Klaus Thormählen harr de Firma as GmbH in’n Juli 1989 in Ahrensborg grünnt, nadem he siene Arbeit bi de Bundsbahn opgeven harr. Veer Lüüd weren to de Tiet bi de Firma anstellt. 1993 hett dat Ünnernehmen tosamen mit de Schlattner AG sik en Maschien utklabüstert, de Schenen ahn Lücken tohoopschweißen kann. 1995 sünd se mit ehren Sitt vun Ahrensborg na Bad Olschloo ümtagen. Siet den 1. Februar 2001 is dat Ünnernehmen ene Aktiengesellschop. 2006 hett de Firmengrünner Klaus Thormählen dat Leid as Vörstandsbaas an Berthold Brinkmann afgeven. Aktuell hett dat Ünnernehmen üm un bi 250 Lüüd anstellt un maakt en Ümsatz vun üm un bi 60 Millionen Euro. Filialen bestaht in Berlin, Köln, Bitterfeld un Tel Aviv. An’n 28. März 2006 geev dat enen Brandanslag op den Firmensitt, bi den fief Lasters afbrannt sünd, wat en Schaden vun 300.000 Euro bedüden dei. Gegner vun de Globalisierung hebbt sik dorto bekannt, vun wegen dat dat Ünnernehmen mit sien Iesenbahnprojekt in’n Sudan dat Land utbüden dee. Ob disse Lüüd, de sik Internationalistische Zellen nömen dein, dat aver würklich weren oder ob se
Stell (hoochdüütsch Stelle) is en lütten Oort in de Gemeen Hellweeg (Samtgemeen Söttmer) in’n Landkreis Rodenborg, Neddersassen. De Oort höört polietsch al von öllers bi Hellweeg mit bi. De Oort liggt an’n Rand von en Geestbarg hen na dat Moor. Dat Water ut dat Rebeed flütt över den Rehnengraven na de Wümm hen af. De Naveröörd sünd Hellweeg in’n Noordoosten, Bredenfellermoor un Hoberloo in’n Süüdoosten, Allerdörp un Stellsfellen in’n Süüdwesten un Postdörp un Evernhusen in’n Noordwesten. Stell weer en Eddelgood, dat toeerst de Familie von Stell tohöört hett. Von ehr is dat op de Familie von Schlepegrell un later op de Familie von Münchhausen övergahn. Burchard von Münchhausen harr blots twee Döchter. Dat Good is dorüm na sien Dood 1681 an siene Dochter Dorothea övergahn, de mit Ciriac von Bischwank verheiraadt weer. An’n 7. Dezember 1683 hebbt de beiden dat Good an Burchard sien annere Dochter Elisabeth un ehren Mann Christian Knütel verköfft. Knütel sien eenzigen Söhn is fröh doodbleven un dat Good güng na Christian Knütel sien Dood 1714 an siene Dochter Elisabeth un ehren Mann Johann Christoph Brahde. En Tied lang weer denn de Aftheker Matthies Majohl in Veern de Besitter. Siene Arven hebbt dat Good 1762 verköfft
Suurheid (hoochdüütsch Surheide) is en Stadtdeel von Bremerhoben in dat Land Bremen. De Oort liggt op en Geestrügg, de twüschen twee Moorrebeden in’n Noordwesten un Süüdoosten liggt. Dat Water ut dat Moor in’n Noordwesten warrt över dat Geestmünner Markfleet na de Geest hen afföhrt. In’n Süüdoosten flütt dat Water över Gravens na de Rohr af. Na Süden to liggt dat Naturschuulrebeed Düllhamm. De Naveröörd un -stadtdelen sünd Schippdörperdamm in’n Noorden, Schippdörp in’n Noordoosten, Apeler in’n Süüdoosten, Lox mit Hogeworth in’n Süden, Wulsdörp in’n Süüdwesten, Gröönhöben in’n Westen un de Börgerpark in’n Noordwesten. Dat Rebeed von Suurheid hett fröher to dat Dörp Schippdörp tohöört. Dat weer en Heidrebeed. De Naam kummt wohrschienlich von Süderheid oder hett de sure Heid betekent, de för de Bueree nich veel driggt. Hüüs stünnen dor aver bet in dat 20. Johrhunnert keen. Den Anfang as Stadtdeel hett Suurheid an’n 19. Dezember 1937 nahmen, as an’n Vielanner Weg de Grundsteen för de Otto-Telschow-Stadt (nöömt na Otto Telschow, den NSDAP-Gauleiter von’n Go Oosthannover) mit 175 Hüüs leggt worrn is. Dat Leid över dat Boprojekt harr de Niedersächsische Heimstätte. De Siedlers weren vör allen Arbeiders ut’n Fischereehaven un von de Warften un Seelüüd. De Straten sünd na NS-Lüüd un
De Snateraant(e) (Anas strepera), ok Kraakaant, Knökaant oder Middelaant(e) nömmt, is en Vagel ut de Familie vun de Aantenvagels (Anatidae). Dor höört he to de Swemmaanten, un dor nu wedder to de Aanten an sik mit to. Den Naam Middelaante hett se kregen, vunwegen datt ehre Grötte just twuschen de lüttjeren europääschen Aanten un de Graue Aante liggen deit. De Snateraante is toeerst 1758 vun Carl von Linné beschreven wurrn. De Snateraante warrt 44 bit 55 cm groot. Wegen deit se vun 500 bit 1.300 g, un ehre Flunken kann se bit hen to 95 cm ut’neen spannen. Se is dor en beten lüttjer mit, as de Graue Aante, de se anners avers lieken deit. Snateraanten könnt bit hen to 13 Johre oold weern. Bröden deit de Snateraante vun Iesland over Grootbritannien bit na Süüdskandinavien un Middeleuropa hen. Man fökener as in Middeleuropa is se in Asien un in Noordamerika to sehn. De Gemarken, wo se bröden deit, liggt jummers tämlich ut’nanner. Dat hett dor mit to doon, datt se sik nich allerwegens ansiedeln mag. An Stäen, de ehr gadelk dünkt, sünd se avers ok in West- un Middeleuropa in gröttere Tahl to finnen. In de Nedderlannen, Frankriek un Spanien
Nelson (hoochdüütsch Nelson) weer en lütten Oort, de to Trochel tohöört hett. Dat Rebeed liggt vondaag in de Gemeen Brookel (Samtgemeen Bootel) in’n Landkreis Rodenborg, Neddersassen. De Oort liggt in’t Holt Trochel. Dat Water ut dat Rebeed flütt över lüttjere Beken na de Wiedau hen af. De Naveröörd weren Hemslingen in’n Noordoosten, Söhlingen in’n Oosten, Bellen in’n Süüdoosten, Brätel in’n Süüdwesten, Bootel in’n Westen un Trochel un Brookel in’n Noordwesten. De Oort Nelson is to Anfang von dat 19. Johrhunnert von de Herrn op Good Trochel grünnt worrn. Nöömt hebbt se em na’n brietschen Admiral Lord Nelson, de as Seeheld ok in dat Königriek Hannover verehrt worrn is. Dat Königriek weer to de Tied in Personalunion mit Grootbritannien verbunnen. In dat 20. Johrhunnert is de Oort denn verlaten worrn. De Oort hett vör 1885 to dat Amt Rodenborg tohöört. Na 1885 weer dat in’n Kreis Rodenborg. Nelson weer evangeelsch-luthersch präägt un hett to dat Kaspel von de Hillig-Krüüz-Kark in Brookel höört. De Oort leeg an de hüdige Kreisstraat 210, de in’n Noordwesten an dat Good Trochel langs na de Bundsstraat 71 bi Brookel ran geiht un in’n Süden över Bellen, Roosbrook un Bookholt na de B 440 bi Visselhöövd. Die
Nelson betekent Lord Nelson (1758–1805), brietschen Admiraal, Nelson, Vörnaam för Mannslüüd, Nelson, en Familiennaam (för Lüüd mit düssen Naam kiek dor), Nelson, fröheren Oort in’n Landkreis Rodenborg, Neddersassen, Nelson, Oort in New South Wales, Australien, Nelson, Oort in Victoria, Australien, Nelson, Stadt in Lancashire, England, Nelson, Stadt in Brietsch-Kolumbien, Kanada, Nelson, Stadt in Neeseeland, Nelson, Oort in Alabama, USA, Nelson, Oort in Arizona, USA, Nelson, Oort in Colorado, USA, Nelson, Oort in Georgia, USA, Nelson, Oort in Illinois, USA, Nelson, Oort in Kalifornien, USA, Nelson, Oort in Kentucky, USA, Nelson, Oort in Michigan, USA, Nelson, Oort in Minnesota, USA, Nelson, Oort in Missouri, USA, Nelson, Oort in Montana, USA, Nelson, Oort in Nebraska, USA, Nelson, Oort in Nevada, USA, Nelson, Oort in New Hampshire, USA, Nelson, Oort in New York, USA, Nelson, Oort in North Carolina, USA, Nelson, Oort in Ohio, USA, Nelson, Oort in Oklahoma, USA, Nelson, Oort in Pennsylvania, USA, Nelson, Oort in Virginia, USA, Nelson, Oort in Washington, USA, Nelson, Oort in West Virginia, USA, Nelson, Oort in’n Buffalo County, Wisconsin, USA, Nelson, Town in’n Buffalo County, Wisconsin, USA, Nelson River, Stroom in Kanada, de in de Hudson Bay münnt, Nelson Motors, brietschen Autohersteller, E. A. Nelson
De Adalbert Zajadacz GmbH is en Groothannel för Elektrotechnik ut Vosshusen. Dat Ünnernehmen hett 20 Standöörd in Düütschland. Mit üm un bi 500 Mitarbeiders maakt Zajadacz 190 Milljonen Euro Ümsatz (Stand 2015). Geschäftsföhrers sünd Ralf Moormann un Detlef Ploew. De Standöörd sünd Berlin (Wittenau un Mahlsdörp), Bremen, Bruunswiek, Celle, Flensborg, Hamborg (Steilshoop, Stellingen un Wandsbeek), Hannover, Kiel, Lübeck, Lümborg, Meideborg, Noorderstedt, Ossenbrügge, Pritzwalk, Rostock, Stendal un Swerin. Dat Ünnernehmen büddt allens an, wat mit de Elektrotechnik to doon hett: Industrietechnik, Kabels, Installatschoonsmaterial, Schaltermaterial, Överspannungsschutz, Brandschutz, Sekerheitstechnik, Lüchtmiddels, Telekommunikatschoonstechnik, Ünnerhaltungselektronik, Huusgeräte, Warktüüg, Meetapparaten un Arbeidskledaasch. Zajadacz belevert Elektroinstallatöre, Industrieünnernehmens, den Elektrohannel, dat Elektrohandwark un Bogewarken, Facility-Management, Kommunen, Behörden un diverse Spezialbranchen, so as IT- un Telekommunikatschoonsdeenstleisters. Ennverbrukers höört dor nich to. Dat Ünnernehmen is 1932 von’n Bankkoopmann Adalbert Zajadacz in de Amalienstraat in Horborg grünnt worrn. Zajadacz dee ut de Ukraine stammen. Dat Ünnernehmen is 1934 in dat Hannelsregister indragen worrn. Al 1940 harr dat Ünnernehmen dat eerste Maal en Ümsatz von 1 Milljoon Rieksmark. De twete Standoort keem denn 1949 in Celle. Nadem de Firmengrünner 1964 doodbleven is, hebbt siene Fro Zinaida un de Söhn Michael Zajadacz dat Leid över dat Ünnernehmen övernahmen. 1961 is dat Ünnernehmen in en Neebo
De Schwarz Cranz GmbH & Co KG is en Ünnernehmen ut Vosshusen, dat Fleesch- un Wustworen herstellt. Dat Ünnernehmen geiht trügg op de Landslachteree Schwarz, de Johann Wilhelm Tobias Schwarz 1852 in de Dörpstraat 19 (vondaag Eestdiek 34) in Cranz grünnt hett. Ünner Paul Wilhelm Schwarz hett de Slachteree denn ok anfungen, de Oollanner Mettwust hertostellen un hett dat eerste Köhlhuus kregen. Paul Wilhelm is 1941 doodbleven. Een Söhn weer in’n Tweten Weltkrieg fullen un de annere weer in Fungenschop. Eerst 1945 hett Paul Wilhelm Otto Schwarz dat Ünnernehmen denn wedder wiederföhrt. 1954 sünd ne’e Slacht- un Bürorüüm in Cranz boot worrn. 1964 hett Schwarz Cranz denn ophöört, sülvs to slachten un hett blots noch Fleesch wiederverarbeidt. 1970 hett Paul-Otto Schwarz de Slachteree övernahmen. To disse Tied harr se al 40 Mitarbeiders. 1992 is dat Ünnernehmen von Cranz na Vosshusen ümtagen. 1999 hett Kristin Schwarz in sösste Generatschoon dat Familienünnernehmen övernahmen. Sietdem is de Tall Mitarbeiders von 200 op 650 stegen un de Ümsatz is veer Maal so groot as 1999. Nu hett Schwarz Cranz 130 Milljonen Euro Ümsatz (Stand 2013). Schwarz Cranz – Familienunternehmen in über 160 Jahren zum Erfolg op Deutsche Unternehmerfamilien Websteed von dat Ünnernehmen (hoochdüütsch) Koordinaten:53°